Popis obrazovej prílohy:

1. Piktogramy upozorňujú žiakov na silu hlasu, ktorú môžu používať v danej fáze hodiny.
2. Obrázkový rozvrh hodín je dopĺňaný časovými údajmi (mesiac, deň hodina)- žiaci si nenásilne precvičujú poznávanie hodín a mesiacov v cudzom jazyku.
3. Pomôcky na vyučovanie matematiky pre žiakov s poruchami učenia sú inšpirované Montessori pedagogikou.
4. Mnohé pomôcky- predovšetkým na učenie čítania, si špeciálni pedagógovia tvoria sami.
5. Triedni učitelia vytvárajú vo svojich triedach priestory na relaxáciu a tiché sústredenie žiakov.
6. Na hodiny anglického jazyka sa žiaci do malých skupín nedelia. V triede je prítomná asistentka, ktorá zo zadnej časti triedy pozoruje žiakov a pomáha tým, ktorí pomoc potrebujú. Do menších skupín sa žiaci delia na výchovných predmetoch. Na výchovných predmetoch sú žiaci rozdeľovaní podľa obsahu vyučovania. Napríklad hudobná výchova- teória hudby jedna skupina, inštrumentálne činnosti druhá skupina. Alebo pracovné vyučovanie- práca s mäkkým materiálom jedna skupina, práca s tvrdým materiálom druhá skupina. Po polroku sa žiaci v skupinách vymenia .Do odborných učební chodia žiaci samostatne, ku samostatnosti vedené v každej fáze vyučovania. A nielen tam. Aj výchova v rodinách sa nesie v duchu hesla: „Ukáž mi ako to mám urobiť sám.“ .
7. Outdoorové vyučovanie má na fínskych školách dlhoročnú tradíciu. Starší žiaci sa učia orientovať podľa mapy a riešiť rôzne úlohy, ktoré učitelia pripravujú v teréne deň vopred.
8. Mladší žiaci sa vonku venujú predovšetkým rozvíjaniu pohybových a umeleckých schopností.
9. Rozvíjanie IKT zručností je samozrejmosťou od druhého ročníka. Informatika sa nevyučuje ako samostatný predmet, ale sa učí ako prierezová téma v iných predmetoch. Umožňujú to notebooky dostupné v triede pre každého žiaka. Od druhého ročníka sa žiaci učia na hodinách fínskeho jazyka pracovať s lokálnou formou EduPage, ktorá má názov Vilma. Píšu správy rodičom, komunikujú elektronicky so svojimi  učiteľmi a spolužiakmi. Práca s informáciami a rozvoj kritického myslenia sa vyučuje ako prierezová téma od štvrtého ročníka na hodinách fínskeho jazyka a prírodovedy. Žiaci pracujú na skupinových projektoch a pedagóg im kladie správne otázky a nenápadne usmerňuje ich prácu.
10. Rozvíjaniu manuálnych zručností žiakov pri práci s mäkkým (textil) a tvrdým (drevo) materiálom sa vo fínskych školách venuje mimoriadna pozornosť. Odborné učebne sú vybavené materiálom, strojmi a zariadeniami.